**Csodaszarvas Program**

Értékeink a nagyvilágban

*Programszabályzat*

**A program bemutatása**

A Csodaszarvas oldalt azért hoztuk létre, hogy sokak számára megmutathassuk, milyen magyar értékeket rejtenek elsősorban a szórvány és a diaszpóra területek.

A Csodaszarvas Program tulajdonosa a Nemzetpolitikáért Felelős Államtitkárság .

**Érték beküldése**

Úgynevezett magyar értéket bárki beküldhet, aki

* betöltötte 18. életévét,
* szabályosan regisztrált,
* tudomásul vette a Programszabályzatot,
* tudomásul vette adatvédelmi elveinket, valamint
* elfogadja és aláírja a szerzői jogi nyilatkozatot.

**Feltételek**

Egy természetes személy több értéket is beküldhet.

A Beküldő nevével vállalja azt, hogy egy adott Értéket beküldött.

A Beküldő vállalja, hogy helyt áll a szerzői jogokért.

A Programban való részvételért a Program tulajdonosa nem kér ellenszolgáltatást, és nem is fizet a Beküldőknek a beküldött anyagért.

A Program tulajdonosa fenntartja a jogot, hogy időről-időre sorsolás útján megjutalmaz az Értéket beküldők közül néhányat.

**Kizárás**

A Program tulajdonosa bármikor dönthet úgy, hogy egy beküldött értéket nem publikál, vagy a publikációt visszavonja, amennyiben:

* a Beküldő regisztrációja nem felel meg a Programszabályzatban leírtaknak,
* a beküldött érték mások érdekeit sérti,
* a beküldött érték etikailag elfogadhatatlan,
* a beküldött értékről készült fotó, videó minősége gyenge, vállalhatatlan,
* a beküldött érték szerzői joga kétségessé válik.

A nem publikálás ellen jogorvoslatnak nincs helye.

**Adatkezelés**

A Beküldő tudomásul veszi, hogy a Program tulajdonosa a regisztráció során a Beküldő személyes adatait, így: név, e-mail cím, lakcím adatkezelőként rögzíti, azokat feldogozza, és a Csodaszarvas Program lebonyolítása érdekében felhasználja.

A Beküldő köteles a Programszabályzatot, a szerzői jogi nyilatkozatot, valamint az adatvédelmi nyilatkozatot a Program honlapján elfogadni.